CELEX: 22009D0435
Language: hu
Date: 2009-02-16 00:00:00
Title: 2009/435/EK: Az AKCS–EK Nagykövetek Bizottságának 2/2009 határozata ( 2009. február 16. ) a Vállalkozásfejlesztési Központ (CDE) igazgatójának kinevezéséről

10.6.2009   
            
            
               HU
            
            
               Az Európai Unió Hivatalos Lapja
            
            
               L 145/42
            
         
      AZ AKCS–EK NAGYKÖVETEK BIZOTTSÁGÁNAK 2/2009 HATÁROZATA
   
   (2009. február 16.)
   a Vállalkozásfejlesztési Központ (CDE) igazgatójának kinevezéséről
   (2009/435/EK)
   AZ AKCS–EK NAGYKÖVETEK BIZOTTSÁGA,
   tekintettel a 2000. június 23-án Cotonouban aláírt és a 2005. június 25-én Luxembourgban aláírt megállapodással (1) módosított AKCS–EK partnerségi megállapodásra (2) és különösen annak III. melléklete 2. cikke (7) bekezdésére,
   mivel:
   
               (1)
            
            
               A CDE 2005. március 1-jén2010. február 28-ig szóló megbízatásra kinevezett előző igazgatója 2007. augusztus 23-án kezdődő hatállyal benyújtotta lemondását.
            
         
               (2)
            
            
               A két fél által létrehozott kiválasztási vegyes bizottság munkája eredményeként a Vállalkozásfejlesztési Központ igazgatója hivatalának betöltésére, a hivatali idő hátralévő részére Mabousso THIAM (Szenegál) kinevezését javasolta,
            
         A KÖVETKEZŐKÉPPEN HATÁROZOTT:
   Egyetlen cikk
   Azon későbbi határozatok sérelme nélkül, amelyeket a bizottság hatáskörén belül fogadhat el, az AKCS–EK Nagykövetek Bizottsága Mabousso THIAM-ot a Vállalkozásfejlesztési Központ igazgatójává nevezi ki 2009. március 1-jén kezdődő és 2010. február 28-ig szóló megbízatással.
   
      Kelt Brüsszelben, 2009. február 16-án.
      
         
            az AKCS–EK Nagykövetek Bizottsága részéről
         
         
            az elnök
         
         M. VICENOVÁ
         
      
   
   
      (1)  HL L 209., 2005.8.11., 27. o.
   
      (2)  HL L 317., 2000.12.15., 3. o.